NAVODILA ZA POUK NA DALJAVO pri **SLOVENŠČINI**

**7. razred – 3. teden**

Draga sedmošolka, dragi sedmošolec ponovno lepo pozdravljen/a,

upam, da si zdrav/a in da pouk na daljavo poteka brez večjih težav. Drugi teden je že za tabo. Če imaš kakršno koli vprašanje ali težavo pri obravnavi snovi ali reševanju vaj za slovenščino, mi lahko pišeš na el. naslov:

tadejasola@gmail.com (7. a)

Spodaj so navodila za pouk na daljavo pri slovenščini po dnevih za 3. teden.

Vse dobro in ostani zdrav/a!

Tvoja učiteljica slovenščine

**Ponedeljek, 30. 3. 2020**

1. Danes boš preveri svoje znanje o obravnavani snovi pri slovnici (samostalnik, zaimki). V normalnih okoliščinah bi v teh dneh pisali **2. preverjanje znanja z ocenjevanjem.** Danes boš torej **preveril svoje znanje,** pisal boš **preverjanje znanja**. Pri reševanju ti želim veliko znanja.
2. Preverjanje je dostopno v Wordovem dokumentu, prenesi si ga na računalnik, ga reši ter shrani. Lahko pa si ga tudi natisneš in nato rešiš.
3. Ko rešiš preverjanje, vzemi rdeče pisalo in si preglej rešitve dveh učnih listov (**samostalnik in zaimek**), ki si ju dobil v prejšnji tednih.
4. Preglej si tudi rešitve v **delovnem zvezku** – **oziralni in kazalni zaimek**. Vse rešitve so danes objavljene na šolski strani.

Torek, 31. 3. 2020

1. Pred tabo je zanimiva naloga. Vzemi delovni zvezek (2.del) in si preberi poglavje **Opis življenja osebe** (Lucija Polavder).
2. V zvezek napiši naslov: **OPIS ŽIVLJENJA OSEBE** in si izpiši bistvene podatke, kaj je za to besedilno vrsto značilno.

Primer zapisa v zvezek:

**OPIS ŽIVLJENJA OSEBE**

**Opis življenja osebe** je besedilo, v katerem najprej povemo:

* o **kom** bomo govorili;
* nato v urejenem **časovnem zaporedju** predstavimo dejavnosti in opravila, ki jih oseba dela zjutraj, nato tista čez dan in nazadnje večerna dela;
* zapišemo tudi, kaj oseba po navadi dela ob koncu tedna, med počitnicami, v prostem času, morda v določenem letnem času;
* ker glagoli opisujejo brezčasnost, opisujemo osebo večinoma v **sedanjiku.**

Sreda, 1. 4. 2020

1. V prejšnji uri si spoznal zanimivo življenje športnice Lucije Polavder. Zagotovo si bil tudi ti že kdaj navdušen nad življenjsko potjo določene osebe, imaš morda vzornika (šport, glasba, kultura, znanost …).

Danes boš najprej potreboval računalnik. Na spodnji povezavi si boš prebral še opis življenja glasbenika Roka Trkaja, str. 93.—94.

<https://www.ucimte.com/?q=interaktivni_ucbenik_prost_dostop/1000161>

1. Tudi glasbenik Rok Trkaj ima zelo zanimivo življenje. Življenja znanih osebnosti pa so tudi polna odrekanja. Razmisli, katera znana osebnost te je še posebej navdušila, jutri boš začel s pripravo na govorni nastop – Opis življenja osebe. Govorni nastop boš opravil, ko se vrnemo v šolske klopi.

**Petek, 3. 4. 2020**

1. Tako, pa je že konec tedna. Mislim, da ti gre zelo dobro.

2. Danes boš pregledal rešitve **preverjanja**. Vzemi v roke rdeče pisalo in pozorno preglej preverjanje. Čestitam za pravilne rešitve. Razmisli pa o napakah. Če imaš pri kateri nalogi kakšno vprašanje, mi lahko pišeš.

3. Na moj mail mi pošlji prvo in zadnjo stran preverjanja (popravljeno), da vidim, kako ti je šlo.

4. V prejšnjih dveh urah si spoznal zanimivi življenji športnice Lucije Polavder in glasbenika Roka Trkaja. Zagotovo si bil tudi ti že kdaj navdušen nad življenjsko potjo določene osebe, imaš morda vzornika (šport, glasba, kultura, znanost …). Pobrskaj po spominu, pomagaj si z internetom in si izberi eno osebo.

5. Pripravil boš pisno predlogo za govorni nastop – Opis življenja osebe.

V Wordovem dokumentu (priloga) imaš navodila, kako pripraviti govorni nastop. Govorni nastop naj bo dolg najmanj 3 minute (2 tipkani strani). Tvojo pisno predlogo mi pošlji do petka, 10. 4. 2020. Časa imaš torej 1 teden. Uživaj pri raziskovanju in pisanju.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**V prostem času vzemi v roke knjigo po svoji izbiri, prav tako ne pozabi na bralno značko. Ko prebereš knjigo za bralno značko, mi na moj e-naslov napiši avtorja in naslov knjige.**

**Želim ti miren vikend. Bodi dobro in ostani zdrav.**